Bybanen i kollisjon

Bybanen og en brøytebil støtte sammen utenfor Bystasjonen. Banen går nå som normalt igjen.

Publisert Publisert 6. desember 2013

KRASJ: Bybanen krasjet med en brøytebil utenfor Bystasjonen fredag formiddag. Foto: Marita Aarekol

Denne artikkelen er over seks år gammel

Fredag formiddag kolliderte Bybanen med en brøytebil utenfor Bystasjonen.

— Det har vært et lite sammenstøt med Bybanen og en brøytebil. Det er ingen store skader og ingen persomskader, sier driftssjefJohn Hansen iFjord1 Partner.

Knust frontrute

Frontruten på Bybanen er knust. Bybanen skal ha kjørt inn i plogbilen bakfra.

— Banen kjørte i lav fart i svingen etter Nonnesæter og traff en brøytebil som stod i sporet bakfra. Passasjerene merket et lite støt, og stående måtte ta støttesteg. Men det var ingen dramatikk, sier en som satt på banen.

Passasjerene fikk kort tid etter forlate banen fra fremre dør.

Snø i sporveksler

Bybanen kjørte en periode kun mellom Nygård og Lagunen. Alle passasjerene måtte gå av på stoppet på Nygård.

— Noen vogner må vende på Danmarks plass siden det er problemer med å vende på Nygård pga mye snø i sporveksler, sier Ingrid Dreyer, kommunikasjonsrådgiver i Skyss.

Klokken 11.22 går bybanen som normalt igjen.

STOPP: Passasjerene må gå av på stoppet på Nygård. Foto: OLE VALAKER

Publisert Publisert: 6. desember 2013 10:01 Oppdatert: 6. desember 2013 11:51